# **Aotelega o Faatalanoaga mo Fuafuaga Faatino mo le Puipuiga o le Pule-ile-ola**

## Faatomuaga

O taumafaiga mo le puipuiga o le pule-i le-ola i Niu SIla o loo ta‘iala e [nei pepa aloa‘ia e lua](https://mohgovtnz.sharepoint.com/sites/moh-ecm-TemplateCentral/TemplateCentral/Suicide%20Prevention%20Action%20Plan%202019%E2%80%932024%20for%20Aotearoa%20New%20Zealand%20%28He%20Tapu%20te%20Oranga%29):

* 1. Every Life Matters – He Tapu te Oranga o ia Tangata: Suicide Prevention Strategy 2019–2029 (He Tapu te Oranga)
	2. Fuafuaga Faatino mo le Puipuiga o le Pule-ile-ola 2019-2024 mo Aotearoa Niu Sila

Talu ai e mae‘a le Fuafuaga Faatino i le 2024, ua saunia ai e le Matagaluega o le Soifua Maloloina se ata faata‘ita‘i o fuafuaga faatino mo le isi lima tausaga. O loo saili e le Matagaluega ni manatu faaalia e uiga i le fuafuaga faata‘ita‘i.

O lenei fuafuaga e ogatasi ma vaega o loo faamuamua e le Matagaluega o le Soifua Maloloina o le Mafaufau:

* Ia faaleleia avanoa e puipuia ai le pule-ile-ola ma fesoasoani lagolago mo i latou sa a‘afia
* Ia faatupula‘ia se aufaigaluega e mafai ona lagolagoina i latou e lamatia pe a‘afia i le pule-ile-ola
* Ia faamalosia lo tatou galulue aga‘i i le puipuiga ma vave mata‘itūina o le tele o faailoga e ono faaosofia ai le pule-ile-ola
* Ia faaleleia atili le aogā o puipuiga mai le pule-ile-ola ma le lagolagoina o tagata a‘afia e ala i le faaleleia o su‘esu‘ega ma le aoina o faamaumauga.

O le fuafuaga o loo i ai gaioiga mo le vaega o le Soifua Maloloina ma faalapotopotoga eseese a le malo.

## Fuafuaga e ta‘ita‘ia e le Soifua Maloloina

### 1: Ia faaleleia avanoa e puipuia ai le pule-ile-ola ma fesoasoani lagolago mo i latou sa a‘afia

| **Galuega fuafuaina** | **Aso e mae‘a ai** |
| --- | --- |
| * Ia faavaeina se teugātupe mo le puipuiga o le pule-ile-ola e faaagaga i le faitau aofa‘i o tagata e maualuga atu mana‘oga (faata‘ita‘iga, tinā ma‘itaga, tupulaga talavou ma afio‘aga i tua) e faatusatusa i teugātupe a Maori ma Pasefika.
 | I le aso 31 Tesema 2025 |
| * Ia faalauiloa le faamalosia o fesoasoani lagolago mo i latou ua a‘afia i le pule-ile-ola.
 | I le aso 30 Iuni 2026 |
| * Ia faavaeina ma iloilo auaunaga e ono mo le toe faaleleia o nofoaga cafés/hubs.
 | I le aso 30 Iuni 2028 |
| * Ia faaleleia le agavaa faaleaganu‘u o ulua‘i lagolago pe a mavae se faanoanoaga o le auaunaga ona ose maliu i le pule-ile-ola ma Aoake te Rā.
 | I le aso 31 Tesema 2028 |

### 2: Ia faatupula‘ia se aufaigaluega malolosi ma le mautinoa e puipuia le pule-ile-ola ma fesoasoani mo i latou sa a‘afia

| **Galuega fuafuaina** | **Aso e mae‘a ai** |
| --- | --- |
| * Ia faateleina avanoa mo a‘oa‘oga faalauiloa o le pule-ile-ola mo afio‘aga, aiga ma whānau.
 | I le aso 31 Tesema 2025 |
| * Atia‘e faiga faaulufale ma faaleleia atili fesoasoani faaauau mo le puipuiga o le pule-ile-ola ma i latou e faamaopoopoina tagata a‘afia ma le aufaigaluega a Kia Piki te Ora.
 | I le aso 30 Iuni 2026 |
| * Ia faasalalau se ta‘iala faavae faaleatunu‘u mo tagata faigaluega, afio‘aga, ma aiga ma sui o whānau.
 | I le aso 30 Iuni 2026 |
| * Ia atia‘e ma faasalalau ta‘iala faalautele mo foma‘i faapolofesa i le su‘esu‘eina ma le lagolagoina o tagata e ono pule-ile-ola poo a‘afia i lagona faigata ona o le pule-ile-ola.
 | I le aso 30 Iuni 2028 |

### 3: Ia faamalosia le mata‘ituina o le puipuiga ma le vave lavea‘iina

| **Galuega fuafuaina** | **Aso e mae‘a ai** |
| --- | --- |
| * Ia faaleleia atili auaunaga faapitoa, i nofoaga mālolo (respite) poo nofoaga toe fuata‘ina mo tupulaga talavou i le itiiti ifo ma le lua itumalo.
 | I le aso 30 Iuni 2025 |
| * Ia faia se faalauiloa fou mo le soifua manuia e aofia ai puna‘oa faatatau mo tupulaga.
 | I le aso 31 Iulai 2025 |
| * Ia atia‘e ma faatino se su‘esu‘ega faaleatunuu mo le avamalosi ma ni polokalame pupuu e aofia ai vaega o le puipuiga mai le pule-ile-ola.
 | I le aso 30 Iuni 2027 |
| * Ia atia‘e ma faasalalau ni ta‘iala faaonaponei o faasalalauga tau pule-ile-ola ma puna‘oa faaopoopo mo soo se ituāiga faasalalauga.
 | I le aso 31 Tesema 2028 |
| * Ia fausia ni si‘osi‘omaga saogalemu i falema‘i o le mafaufau ma nofoaga o tagata a‘afia tele e ala i le faagasolo i luma o galuega e toe faaleleia ma faaitiitia ai faalavelave.
 | I le aso 30 Iuni 2029 |

### 4: Ia faaleleia atili le aogā o le puipuia o le pule-ile-ola faapea ma lo tatou malamalama‘aga i le pule-ile-ola

| **Galuega fuafuaina** | **Aso e mae‘a ai** |
| --- | --- |
| * Toe iloilo le aogā o le teugātupe a le auaunaga a le Vote Health suicide prevention ma faatino soo se suiga.
 | I le aso 30 Iuni 2026 |
| * Sailiilia ni auala mo le su‘eina o se polokalame mo faamaumauga moni o le pule-ile-ola e maua ai faamaumauga lata mai ma toe faaleleia.
 | I le aso 31 Tesema 2026 |

## Galuega fuafuaina a le faiga-mālo

### 1: Ia faaleleia avanoa e puipuia ai le pule-ile-ola ma fesoasoani lagolago mo i latou sa a‘afia

| **Galuega fuafuaina** | **Aso e mae‘a ai** |
| --- | --- |
| * Faamae‘a atina‘e o nofoaga-tausi, auaunaga faalotoifale e tali atu i tagata a‘afia (Ara Poutama Aotearoa | Matagaluega o Falepuipui).
 | I le aso 31 Tesema 2025 |

### 2: Ia faatupula‘ia se aufaigaluega malolosi ma le mautinoa e puipuia le pule-ile-ola ma fesoasoani mo i latou sa a‘afia

| **Galuega fuafuaina** | **Aso e mae‘a ai** |
| --- | --- |
| * Ia faaleleia le silafia ma faiga masani i le aufaigaluega mo le Auaunaga Tali mo Tagata Matutua Sauāina (Ministry of Social Development).
 | I le aso 30 Iuni 2028 |
| * Ia faafou ta‘iala ma fesoasoani lagolago mo tagata faigaluega lautele ma tausi-ma‘i o loo galulue faatasi ma tamaiti ma tupulaga talavou e ono pule-ile-ola pe ua a‘afia i tulaga faigatā tau pule-ile-ola (Oranga Tamariki).
 | I le aso 30 Iuni 2029 |

### 3: Ia faamalosia le mata‘ituina o le puipuiga ma le vave lavea‘iina

| **Galuega fuafuaina** | **Aso e mae‘a ai** |
| --- | --- |
| * Ia faalauiloa le soifua manuia ma faamalosia fesoasoani lagolago e tuuina atu e a‘oga i tamaiti a‘oga o loo feagai ma tulaga faigata poo le faaooina o manu‘a i ai latou lava ma le mae‘a o le pule-ile-ola (Matagaluega o A‘oga).
 | I le aso 30 Iuni 2026 |
| * Ia fausia ni si‘osi‘omaga saogalemu i falepuipui e ala i galuega e toe faaleleia ma faaitiitia ai faalavelave tutupu (Ara Poutama Aotearoa | Matagaluega o Falepuipui).
 | I le aso 30 Iuni 2028 |

### 4: Ia faaleleia atili le aogā o le puipuia o le pule-ile-ola faapea ma lo tatou malamalama‘aga i le pule-ile-ola

| **Galuega fuafuaina** | **Aso e mae‘a ai** |
| --- | --- |
| * Lagolago sailiiliga mo le su‘ega o se polokalame mo faamaumauga moni o le pule-ile-ola ma faamaumauga faaleleia o le pule-ile-ola (Matagaluega o Faamasinoga).
 | I le aso 31 Tesema 2026 |
| * Ia faaleleia le aogā o faatonuga i luga o le initaneti (Matagaluega o Faamasinoga).
 | I le aso 30 Iuni 2029 |

## O i‘uga ma faiga fuafua

O le a mata‘itu le aga‘i i luma ma faafouga e tuuina atu i le Minisita mo le Soifua Maloloina o le Mafaufau i le ta‘i 3 masina. O tausaga ta‘itasi o le a faasoa atu ai se faafouga i le Kapeneta ma tuu i luga o le upegatafa‘ilagi a le Matagaluega o le Soifua Maloloina. O le Komisi o le Mental Health ma le Wellbeing | Te Hiringa Mahara o le a mata‘ituina le puipuia o le pule-ile-ola.

## Pe faafefea ona e auai

E mafai ona e tuuina mai sou finagalo faaalia i le ata faataitai o le fuafuaga faatino e ala i le:

* lafoina mai i le imeli i mhaengagement@health.govt.nz
* o le a avanoa ni feiloa‘iga faatalanoa faafesaga‘i poo luga o le initaneti - o nisi faamatalaga o le a maua i luga o le [itulau o faatalanoaga i le upegatafa‘ilagi a le Matagaluega o le Soifua Maloloina](file:///C%3A%5CUsers%5Cnwillis%5CAppData%5CLocal%5CMicrosoft%5CWindows%5CINetCache%5CContent.Outlook%5CPMQAFG45%5CDraft%20Suicide%20Prevention%20Action%20plan%20for%202025%20%E2%80%93%202029%20Public%20consultation%20document%20%7C%20Ministry%20of%20Health%20NZ)
* taliina fesili i luga o le initaneti i le [ofisa o faatalanoaga a le Matagaluega o le Soifua Maloloina](https://consult.health.govt.nz/mental-health/suicide-prevention-action-plan-2025-2029-c/).

E tapunia le faatalatalanoaga i le Aso Faraile 1 Novema i le 5pm.

**Fesili mo faatalanoaga:**

1. Pe ete ioe i galuega ua fuafuaina mo le soifua maloloina ma ofisa eseese faalemālo? E mafai faapefea ona faaleleia nei galuega? Faamolemole ia aofia ai ma mafua‘aga o lau tali.
2. O a nisi galuega e te manatu e mafai ona aofia ai mo ofisa o le mālo ina ia utagiaina? Faamolemole ia aofia ai ma mafua‘aga o au fautuaga.
3. O a mea e tatau ona mafaufau iai ofisa o le mālo pe a faatinoina nei galuega, ina ia mautinoa o loo fetaui ma manaʻoga o afio‘aga mea o loo faatino? Faamolemole ia aofia ai mafua‘aga o au fautuaga
4. E iai se isi mea e te mana‘o ina ia iloa e ofisa o le mālo e uiga i mea e mana‘omia e puipuia ai le pule-ile-ola?

Faafetai mo lou finagalo faaalia.